ระเบียบคณะกรรมการเครื่องสำอางระเบียบคณะกรรมการเครื่องสำอางว่าด้วยหลักเกณฑ์การเปรียบเทียบตามพระราชบัญญัติเครื่องสำอางพ.ศ. ๒๕๕๘พ.ศ. ๒๕๕๙ เพื่อให้การดำเนินการเปรียบเทียบเป็นไปตามความมุ่งหมายของกฎหมายอาศัยอำนาจตามความในมาตรา๙๐ วรรคหนึ่งแห่งพระราชบัญญัติเครื่องสำอาง พ.ศ. ๒๕๕๘ คณะกรรมการเครื่องสำอางออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการเครื่องสำอางว่าด้วยหลักเกณฑ์การเปรียบเทียบตามพระราชบัญญัติเครื่องสำอาง พ.ศ. ๒๕๕๘ พ.ศ. ๒๕๕๙ข้อ๒[๑] ระเบียบนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ กรณีมีปัญหาเกี่ยวกับการดำเนินการหรือระเบียบนี้มิได้กำหนดหลักเกณฑ์การดำเนินการไว้ให้คณะกรรมการเครื่องสำอางเป็นผู้วินิจฉัยคำวินิจฉัยของคณะกรรมการเครื่องสำอางให้เป็นที่สุดข้อ๔ ให้เลขาธิการคณะกรรมการอาหารและยาเป็นผู้รักษาการตามระเบียบนี้ และให้มีอำนาจออกคำสั่งเพื่อปฏิบัติการตามระเบียบนี้หมวด ๑บททั่วไป ข้อ๕ ในระเบียบนี้การเปรียบเทียบ หมายความว่าการเปรียบเทียบตามพระราชบัญญัติเครื่องสำอาง พ.ศ. ๒๕๕๘ ของผู้มีอำนาจเปรียบเทียบความผิด หมายความว่า บรรดาความผิดตามพระราชบัญญัติเครื่องสำอางพ.ศ. ๒๕๕๘ ที่มีโทษปรับสถานเดียวหรือเป็นความผิดที่มีโทษจำคุกไม่เกินหนึ่งปีผู้มีอำนาจเปรียบเทียบ หมายความว่าเลขาธิการคณะกรรมการอาหารและยา หรือผู้ซึ่งเลขาธิการคณะกรรมการอาหารและยา มอบหมายผู้กระทำความผิด หมายความว่าผู้ต้องหาว่ากระทำความผิดตามพระราชบัญญัติเครื่องสำอาง พ.ศ. ๒๕๕๘หมวด ๒หลักเกณฑ์และขั้นตอนในการเปรียบเทียบ ข้อ๖ ให้ผู้มีอำนาจเปรียบเทียบดำเนินการเปรียบเทียบ ให้แล้วเสร็จภายในสถานที่ตั้งปกติของสำนักงานที่ตนสังกัดข้อ ๗ ในการเปรียบเทียบให้ผู้มีอำนาจเปรียบเทียบถือหลักเกณฑ์และกำหนดเงินค่าปรับตามบัญชีกำหนดอัตราค่าปรับสำหรับการเปรียบเทียบท้ายระเบียบนี้ แล้วแต่กรณีข้อ๘ เมื่อปรากฏหลักฐานจากพนักงานเจ้าหน้าที่ว่ามีการกระทำความผิดเกิดขึ้นให้ผู้มีอำนาจเปรียบเทียบคดีเรียกผู้กระทำความผิดมาทำการเปรียบเทียบตามแบบป.ป.๑ ท้ายระเบียบนี้ หากข้อเท็จจริงที่เกิดขึ้นไม่สอดคล้องกับแบบ ป.ป.๑ให้ผู้ที่ปฏิบัติงานเปรียบเทียบเปลี่ยนแปลงข้อความในแบบป.ป.๑ และให้แจ้งข้อหาในการกระทำความผิด วัน เวลา และสถานที่เกิดเหตุ และชี้แจงให้ผู้กระทำความผิดเข้าใจถึงความผิดที่เกิดขึ้นว่าเป็นคดีที่ทำการเปรียบเทียบได้ถ้ายอมรับสารภาพผิดและยินยอมให้เปรียบเทียบและเมื่อทำการเปรียบเทียบแล้วคดีเลิกกัน ตามมาตรา ๓๗แห่งประมวลกฎหมายวิธีพิจารณาความอาญาผู้กระทำความผิดที่ยินยอมให้เปรียบเทียบให้บันทึกคำให้การของผู้กระทำความผิดไว้ตามแบบ ป.ป.๒ ท้ายระเบียบนี้และบัญชีของกลาง (ถ้ามีของกลาง) แนบท้าย ป.ป.๒ผู้กระทำความผิดที่ไม่ยินยอมให้เปรียบเทียบให้บันทึกคำให้การของผู้กระทำความผิดไว้ตามแบบ ป.ป.๓ ท้ายระเบียบนี้ข้อ๙ ในคดีที่ผู้มีอำนาจเปรียบเทียบพิจารณาแล้วเห็นว่า(๑)ไม่มีอำนาจเปรียบเทียบให้ดำเนินการตามระเบียบว่าด้วยการพิจารณาทางคดีที่สำนักงานคณะกรรมการอาหารและยากำหนด(๒)การกระทำนั้นไม่เป็นความผิดตามข้อกล่าวหาให้ส่งเรื่องคืนหน่วยงานเจ้าของเรื่องเพื่อดำเนินการตามที่เห็นสมควรต่อไป(๓)ไม่สมควรเปรียบเทียบ เนื่องจากเป็นการกระทำความผิดเดิมซ้ำเกินสามครั้งสำหรับคดีที่มีโทษจำคุกตั้งแต่หนึ่งเดือนขึ้นไปให้ส่งพนักงานสอบสวนดำเนินคดีต่อไปข้อ๑๐ ให้ผู้มีอำนาจเปรียบเทียบบันทึกการเปรียบเทียบผู้กระทำความผิดที่ชำระค่าปรับแล้วลงในแบบ ป.ป.๔และบันทึกประวัติผู้กระทำความผิดลงในแบบ ป.ป.๕ ท้ายระเบียบนี้ข้อ๑๑ การรับเงิน การเก็บรักษาเงินและการนำเงินค่าปรับจากการเปรียบเทียบส่งคลัง(๑)สำนักงานคณะกรรมการอาหารและยาให้ผู้มีอำนาจเปรียบเทียบออกใบสั่งชำระค่าปรับเปรียบเทียบคดีให้ผู้กระทำความผิดและให้ผู้กระทำความผิดไปชำระเงินที่เจ้าหน้าที่คลังสำนักงานคณะกรรมการอาหารและยาและให้เจ้าหน้าที่คลังออกใบเสร็จรับเงินให้แก่ผู้กระทำความผิดใบเสร็จรับเงินให้มีข้อความแสดงว่าเป็นใบเสร็จรับเงินค่าเปรียบเทียบตามพระราชบัญญัติเครื่องสำอางพ.ศ. ๒๕๕๘ และบันทึกการเก็บเงินในท้ายแบบ ป.ป.๔ ท้ายระเบียบนี้เงินค่าปรับให้นำส่งเป็นรายได้แผ่นดินตามระเบียบที่เกี่ยวข้อง(๒)จังหวัดอื่น ๆ ให้สำนักงานสาธารณสุขจังหวัดดำเนินการตาม (๑) โดยอนุโลมหมวด ๓การรายงาน ข้อ ๑๒ เมื่อทำการเปรียบเทียบเสร็จแล้วให้มีการจัดทำรายงานผลการเปรียบเทียบคดีเป็นรายเดือนถ้าเดือนใดไม่มีการเปรียบเทียบไม่ต้องจัดทำรายงาน ทั้งนี้ ให้รายงานภายในวันที่ ๑๕ ของเดือนถัดไปตามแบบ ป.ป.๖ท้ายระเบียบนี้ และให้เสนอรายงานต่อเลขาธิการคณะกรรมการอาหารและยาข้อ๑๓ ให้กลุ่มกฎหมายอาหารและยาสำนักงานคณะกรรมการอาหารและยารวบรวมรายงานผลการเปรียบเทียบเพื่อจัดทำสถิติเกี่ยวกับผู้กระทำความผิดจำนวนคดีในแต่ละข้อหาความผิดจำนวนเงินค่าปรับ จำนวนเงินส่งคลังพร้อมรายละเอียดอื่นๆ ที่เกี่ยวข้อง รวมทั้งปัญหาและอุปสรรคหรือข้อเสนอแนะ (ถ้ามี)เพื่อเสนอต่อคณะกรรมการเครื่องสำอางทราบต่อไปประกาศ ณ วันที่ ๑๗มีนาคม พ.ศ. ๒๕๕๙วิศิษฎ์ ตั้งนภากรรองปลัดกระทรวงสาธารณสุขหัวหน้ากลุ่มภารกิจด้านสนับสนุนงานบริการสุขภาพประธานคณะกรรมการเครื่องสำอาง[เอกสารแนบท้าย]๑. บัญชีกำหนดอัตราค่าปรับสำหรับการเปรียบเทียบ แนบท้ายระเบียบคณะกรรมการเครื่องสำอาง ว่าด้วยหลักเกณฑ์การเปรียบเทียบตามพระราชบัญญัติเครื่องสำอางพ.ศ. ๒๕๕๘ (แก้ไขเพิ่มเติม ลำดับที่ ๔๐)[๒]๒. หนังสือเชิญพบเพื่อเปรียบเทียบ(แบบ ป.ป.๑)๓. บันทึกคำให้การผู้กระทำความผิด(กรณียินยอมเปรียบเทียบ) (แบบ ป.ป.๒) ๔. บันทึกคำให้การผู้กระทำความผิด(กรณีไม่ยินยอมเปรียบเทียบ) (แบบ ป.ป.๓)๕. แบบเปรียบเทียบคดีกำหนดค่าปรับ(แบบ ป.ป.๔)๖. ประวัติผู้กระทำความผิด(แบบ ป.ป.๕)๗. รายงานการเปรียบเทียบ(แบบ ป.ป.๖)(ดูข้อมูลจากภาพกฎหมาย)ระเบียบคณะกรรมการเครื่องสำอางว่าด้วยหลักเกณฑ์การเปรียบเทียบตามพระราชบัญญัติเครื่องสำอาง พ.ศ. ๒๕๕๘ (ฉบับที่๒) พ.ศ. ๒๕๖๐[๓]ข้อ๒ ระเบียบนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๒๗ กุมภาพันธ์๒๕๖๐ปริญสินีย์/ตรวจ๔ เมษายน ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๘๒ ง/หน้า ๑/๘ เมษายน ๒๕๕๙[๒] บัญชีท้ายระเบียบคณะกรรมการเครื่องสำอาง ว่าด้วยหลักเกณฑ์การเปรียบเทียบตามพระราชบัญญัติเครื่องสำอาง พ.ศ. ๒๕๕๘ ลำดับที่ ๔๐ แก้ไขเพิ่มเติมโดยระเบียบคณะกรรมการเครื่องสำอางว่าด้วยหลักเกณฑ์การเปรียบเทียบตามพระราชบัญญัติเครื่องสำอางพ.ศ. ๒๕๕๘ (ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๕๖ ง/หน้า ๑/๒๓ กุมภาพันธ์ ๒๕๖๐